CELEX: 32016R1619
Language: lv
Date: 2016-09-08 00:00:00
Title: Komisijas Īstenošanas regula (ES) 2016/1619 (2016. gada 8. septembris), ar ko Īstenošanas regulu (ES) Nr. 948/2014 groza attiecībā uz sausā vājpiena privātas uzglabāšanas atbalsta pieteikumu iesniegšanas beigu termiņu

9.9.2016   
            
            
               LV
            
            
               Eiropas Savienības Oficiālais Vēstnesis
            
            
               L 242/28
            
         KOMISIJAS ĪSTENOŠANAS REGULA (ES) 2016/1619
   (2016. gada 8. septembris),
   ar ko Īstenošanas regulu (ES) Nr. 948/2014 groza attiecībā uz sausā vājpiena privātas uzglabāšanas atbalsta pieteikumu iesniegšanas beigu termiņu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu, 20. panta c), f), l), m) un n) punktu un 223. panta 3. punkta c) apakšpunktu,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. pantu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 (3) atcelšanu un jo īpaši tās 62. panta 2. punkta b) apakšpunktu,
   tā kā:
   
               (1)
            
            
               Ar Komisijas Īstenošanas regulu (ES) Nr. 948/2014 (4) tika atklāta sausā vājpiena privāta uzglabāšana, ievērojot īpaši sarežģīto situāciju tirgū, ko izraisījis Krievijas aizliegums importēt piena produktus no Savienības.
            
         
               (2)
            
            
               Minēto privāto uzglabāšanas shēmu darbība tika pagarināta ar Komisijas Īstenošanas regulām (ES) Nr. 1337/2014 (5), (ES) 2015/303 (6), (ES) 2015/1548 (7) un (ES) 2016/224 (8). Tā rezultātā atbalsta pieteikumus var iesniegt līdz 2016. gada 30. septembrim.
            
         
               (3)
            
            
               Krievija 2016. gada 29. jūnijā pagarināja aizliegumu importēt Savienības izcelsmes lauksaimniecības produktus un pārtiku līdz 2017. gada beigām.
            
         
               (4)
            
            
               Piena ražošanas apjoma palielināšanās rezultātā periodā no 2016. gada janvāra līdz aprīlim vājpiena pulvera ražošana Savienībā pieauga par 18 %, savukārt eksports tajā pašā periodā samazinājās par 8 %. Sausā vājpiena eksports tradicionāli veido apmēram 40–50 % no kopējā sausā vājpiena ražošanas apjoma Savienībā.
            
         
               (5)
            
            
               Tādējādi sausā vājpiena cenām Savienībā joprojām ir samazināšanās tendence.
            
         
               (6)
            
            
               Ņemot vērā pašreizējo tirgus situāciju, ir lietderīgi nodrošināt sausā vājpiena privātās uzglabāšanas atbalsta shēmu pastāvīgu pieejamību un pagarināt šīs shēmas darbību līdz 2017. gada intervences perioda sākumam 2017. gada 1. martā.
            
         
               (7)
            
            
               Lai nepieļautu, ka tiek pārtraukta iespēja iesniegt pieteikumus saskaņā ar shēmu, šai regulai būtu jāstājas spēkā nākamajā dienā pēc tās publicēšanas.
            
         
               (8)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 948/2014 5. pantā datumu “2016. gada 30. septembrim” aizstāj ar “2017. gada 28. februārim”.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. septembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  OV L 346, 20.12.2013., 12. lpp.
   
   
      (3)  OV L 347, 20.12.2013., 549. lpp.
   
   
      (4)  Komisijas 2014. gada 4. septembra Īstenošanas regula (ES) Nr. 948/2014, ar ko atļauj sausā vājpiena privātu uzglabāšanu un veic atbalsta summas iepriekšēju noteikšanu (OV L 265, 5.9.2014., 18. lpp.).
   
      (5)  Komisijas 2014. gada 16. decembra Īstenošanas regula (ES) Nr. 1337/2014, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 360, 17.12.2014., 15. lpp.).
   
      (6)  Komisijas 2015. gada 25. februāra Īstenošanas regula (ES) 2015/303, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 55, 26.2.2015., 4. lpp.).
   
      (7)  Komisijas 2015. gada 17. septembra Īstenošanas regula (ES) 2015/1548, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 242, 18.9.2015., 26. lpp.).
   
      (8)  Komisijas 2016. gada 17. februāra Īstenošanas regula (ES) 2016/224, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 41, 18.2.2016., 8. lpp.).